Ddala ddala Katonda gwe y’awadde n’ennume ezaala enduusi era omukisa nkukunyi tegutuulirwa. Anti Nnyini byonna abaleetedde omwana wammwe Kimuli Bob asibuka e Masaka mu

Buddu era nga atuuse n’ebitabo ebijjudde emboozi eziyigiriza, ezinyuma era ezaaliwo ddala ng’ezimu ku zo zoogera ku ye ng’omuntu kubanga engabo enzira ogirabira ku biwundu.

Kimuli amaze ekiseera ng’anoonyereza embeera z’abantu, ebyafaayo, ebiriwo n’ebisuubirwa okubaawo. Awo nno kwe kusalawo akuleetere ku byasobodde okufuna ng’ayita mu kukuwandiikira ebitabo, ennyimba, emizannyo (stage plays) n’emizannyo egiragibwa ku ttivvi (screen plays) kubanga okuliraana omukulu ataddiza oliraana empagi ey’empumbu. Ebitabo bye yakafulumyako bye bino; **Kyaterekera omunaku, Balubuuliza mbazzi ne Omuyizzi w’embogo.**

**KYATEREKERA OMUNAKU**



**KIMULI BOB**

